Doložka finančných, ekonomických a environmentálnych vplyvov a vplyvov na zamestnanosť

1)	Vyčíslenie odhadu dopadov na verejné financie
Predpokladá sa, že prostredníctvom rozhodnutia Európskej komisie o poskytnutí pomoci pre projekt „Diaľnica D3 Hričovské Podhradie – Kysucké Nové Mesto, I. úsek Hričovské Podhradie – Žilina, Strážov“ Európska komisia alokuje finančné prostriedky vo výške 113 723,00 tis. EURO, čo je 85% z celkových oprávnených nákladov projektu.
Celkové oprávnené náklady projektu sú vo výške 133 791,76 tis. EURO.
Národné spolufinancovanie (štátny rozpočet) na náklady projektu predstavujú čiastku vo výške 20 068,76 tis. EURO.
Aktualizované finančné náklady
Položka	Pôvodné údaje	Aktuálne údaje	
	v tis. EURO	v tis. SKK	v tis. EURO	v tis. SKK	
Celkové predpokladané náklady projektu	179 383,96	6 816 590,48	163 353,38	6 207 428,44	
Celkové oprávnené rozpočtové náklady projektu	147 937,40	5 621 621,20	133 791,76	5 084 086,88	
Požadovaný grant z Kohézneho fondu (85%)	125 746,80	4 778 378,40	113 723,00	4 321 474,00	
Neoprávnené finančné prostriedky	31 446,56	1 194 969,28	26 161,62	994 141,56	
Národné spolufinancovanie (štátny rozpočet)	22 190,60	843 242,80	20 068,76	762 612,88	
*Investičné náklady sú prepočítané kurzom 1 EURO = 38 SKK
V rozpise záväzných ukazovateľov štátneho rozpočtu pre Národnú diaľničnú spoločnosť, a. s. na rok 2006 sú vyčlenené kapitálové výdavky 4 300 000 000,- Sk prostredníctvom úveru Európskej investičnej banky, z toho sa uvažuje na tento projekt s vyčlenenými prostriedkami 2 215 000 000,- Sk. Okrem toho, bola na tento účel zo štátneho rozpočtu pre rok 2005 presunutá čiastka vo výške 1 300 000 000,- Sk.
Neoprávnené náklady v rámci tohto projektu bude financovať Národná diaľničná spoločnosť, a. s. z vlastných zdrojov a úverov Národnej diaľničnej spoločnosti, a. s.

2)	Odhad dopadov na obyvateľov, hospodárenie podnikateľskej sféry
Projekt bude mať nasledujúce odhadované ekonomické a sociálne prínosy:
•	v rámci projektu sa zvýši bezpečnosť a spoľahlivosť cestnej premávky
•	skráti sa čas prepravy v danom úseku
•	splnia sa požiadavky a nároky na vnútornú operabilitu a medzinárodné štandardy
•	podmienky výstavby diaľnice k vybudovaniu automobilky KIA Motors.

3)	Odhad dopadov na životné prostredie
Pri výstavbe moderného úseku „Diaľnica D3 Hričovské Podhradie – Kysucké Nové Mesto, I. úsek Hričovské Podhradie – Žilina, Strážov“ na ochranu životného prostredia je určená prevencia nepriaznivých účinkov stavby na trvalo udržateľný rozvoj (stabilizácia svahov, brehov riek, zachovanie druhov ohrozených výstavbou diaľnice, a i.). Ďalej budú eliminované účinky rôznymi vegetačnými úpravami, protihlukovými stenami, atď. Ochrana povrchových a podzemných vôd bude riešená uzatvorením kanalizačných systémov s prečisťovaním pred vypustením vôd z vozovky do recipientov. 
Na začiatku úseku v inundácii Váhu tvorí diaľnica aj ochranu územia pred povodňami. V časti vedenia diaľnice v pomerne strmom svahu je jeho stabilita zabezpečená opornými a zárubnými múrmi. Bariérový efekt zmierni vedenie diaľnice na dlhých mostoch, pod ktorými je dostatočný podchodný priestor i pre zver. Za likvidáciu mimolesnej zelene sa bude realizovať náhradná výsadba.

4)	Odhad dopadov na zamestnanosť 
Výstavba diaľnice je nevyhnutnou podmienkou vytvorenia 3 200 nových pracovných miest v spoločnosti KIA Motors. Zhotoviteľ a jeho subdodávatelia vytvoria vo fáze výstavby približne 180 priamych pracovných miest a 300 nepriamych pracovných miest.

5)	Cezhraničný dopad projektu
Plánovaný projekt „Diaľnica D3 Hričovské Podhradie – Kysucké Nové Mesto, I. úsek Hričovské Podhradie – Žilina, Strážov“ je v súlade s „Programom rozvoja diaľničnej siete Slovenskej republiky“ Je súčasťou prioritného diaľničného ťahu D1 – D3 v trase Bratislava – Trenčín – Žilina – (Skalité) s napojením na Poľsko s odbočením na Českú republiku a na juhu s napojením na Maďarsko a Rakúsko. Diaľnica D3 sa v priestore Dolného Hričova napája na diaľnicu D1, ktorá pokračuje východným smerom. Predmetná diaľnica je zároveň súčasťou multimodálneho dopravného koridoru č. VI, transeurópskych sietí a transeurópskej magistrály v smere sever - juh